pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรุงไทยสนับสนุนธุรกิจข้าว ให้กู้เพิ่ม 5 พันล้านบาทกับผู้ส่งออกข้าว
วันพฤหัสบดีที่ 9 กุมภาพันธ์ 2560
กรุงไทยสนับสนุนธุรกิจข้าว ให้กู้เพิ่ม 5 พันล้านบาทกับผู้ส่งออกข้าว
ธนาคารกรุงไทยระบุให้ความสําคัญกับลูกค้ากลุ่มธุรกิจโรงสีข้าว เผยปล่อยกู้มากที่สุดในระบบธนาคารพาณิชย์ และแม้ตลาดข้าวผันผวนหนัก ธนาคารยังคงให้การดูแลอย่างต่อเนื่อง
ธนาคารกรุงไทยระบุให้ความสําคัญกับลูกค้ากลุ่มธุรกิจโรงสีข้าว เผยปล่อยกู้มากที่สุดในระบบธนาคารพาณิชย์ และแม้ตลาดข้าวผันผวนหนัก ธนาคารยังคงให้การดูแลอย่างต่อเนื่อง โดยโรงสีที่ประสบปัญหาในการดําเนินธุรกิจ ธนาคารได้ผ่อนปรนการชําระหนี้ พร้อมช่วยหาพันธมิตรทางการค้า เพื่อระบายสต๊อกข้าวสู่ตลาด ล่าสุดคณะกรรมการธนาคารได้อนุมัติวงเงินกู้เพิ่มอีก 5 พันล้านบาท สําหรับผู้ส่งออกข้าว เพื่อให้มีเงินเข้าสู่ระบบเศรษฐกิจ ลดผลกระทบต่อการรับซื้อข้าวจากชาวนาในปีนี้
จากที่สมาคมโรงสีข้าวได้ทําหนังสือถึงปลัดกระทรวงพาณิชย์ ขอให้ช่วยแก้ปัญหาธนาคารกรุงไทยปรับนโยบายการให้วงเงินตั๋วระยะสั้นและแพ็กกิ้งสต๊อกที่เคยให้กับผู้ประกอบการโรงสีข้าวนั้น นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่า ที่ผ่านมาธนาคารให้ความสําคัญในการดูแลลูกค้ากลุ่มธุรกิจโรงสีข้าวมาอย่างต่อเนื่อง โดยในปัจจุบัน ธนาคารมียอดการปล่อยสินเชื่อให้กับลูกค้ากลุ่มนี้มากที่สุดในระบบธนาคารพาณิชย์สูงถึง 70,000 ล้านบาท หรือคิดเป็นร้อยละ 57 ของอุตสาหกรรมนี้ ซึ่งเป็นสัดส่วนที่สูงมาก และแม้ว่าตลาดข้าวในปี 2558-2559 มีความผันผวนอย่างหนัก ทําให้โรงสีข้าวหลายรายประสบปัญหาในการดําเนินธุรกิจ ส่งผลถึงการชําระหนี้ แต่ธนาคารก็ได้พิจารณาผ่อนปรนการชําระหนี้ให้ตามสภาพปัญหาของลูกค้าแต่ละราย รวมทั้งช่วยหาพันธมิตรทางการค้า เพื่อระบายสต๊อกข้าวสู่ตลาด
“สําหรับกลุ่มลูกค้าธุรกิจโรงสีข้าวที่ดําเนินธุรกิจตามปกติ ธนาคารไม่ได้เปลี่ยนแปลงเงื่อนไขการใช้วงเงินของลูกค้า แต่เนื่องจากภาพรวมภาระหนี้ของธุรกิจโรงสีของธนาคารมีจํานวนสูงถึงระดับที่จําเป็นต้องพิจารณาภาระหนี้โดยรวมให้อยู่ในระดับที่ไม่สูงเกินไป ดังนั้น ธนาคารจึงเน้นให้กู้เฉพาะโรงสีข้าวที่นําเงินไปซื้อข้าวจากชาวนาเพิ่ม เพราะต้องการให้เงินเข้าสู่ระบบเศรษฐกิจ นอกจากนี้ คณะกรรมการธนาคารยังได้อนุมัติให้ปล่อยกู้เพิ่มกับผู้ส่งออกข้าวอีก 5,000 ล้านบาท เพื่อช่วยเพิ่มสภาพคล่องให้กับอุตสาหกรรมข้าวทั้งระบบ”
นายผยง ศรีวณิช กล่าวต่อไปว่า วงเงินใหม่ 5,000 ล้านบาทนี้ จะช่วยให้สถานการณ์ข้าวในปัจจุบันดีขึ้น ช่วยระบายข้าวจากชาวนาในฤดูการผลิตใหม่ อย่างไรก็ตาม สําหรับเรื่องที่มีลูกค้าโรงสีข้าวหลายรายที่ไม่ยอมระบายสต๊อกหรือมีความกังวลเกี่ยวกับการเบิกเงินกู้ จึงชะลอการชําระหนี้คืนนั้น เป็นเรื่องที่ไม่เป็นผลดีต่อทั้งตนเองและภาพรวมอุตสาหกรรม นอกจากนี้ มีความจําเป็นที่สถาบันการเงินต่างๆ ควรพิจารณาร่วมให้การสนับสนุนสินเชื่อแก่ธุรกิจโรงสีข้าว ซึ่งเป็นตัวจักรสําคัญในอุตสาหกรรมข้าวด้วยเช่นกัน
ฝ่ายสื่อสารองค์กรและภาพลักษณ์
โทร.0-2208-4188
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-นายกฯ สั่งการหน่วยปฏิบัติปรับวิธีรายงานข้อมูลการป้องกันและลดอุบัติเหตุทางถนนช่วงเทศกาล เน้นลงรายละเอียดถึงสาเหตุการบาดเจ็บล้มตาย ช่วยกระตุ้นประชาชนปรับเปลี่ยนพฤติกรรม
วันศุกร์ที่ 14 เมษายน 2560
นายกฯ สั่งการหน่วยปฏิบัติปรับวิธีรายงานข้อมูลการป้องกันและลดอุบัติเหตุทางถนนช่วงเทศกาล เน้นลงรายละเอียดถึงสาเหตุการบาดเจ็บล้มตาย ช่วยกระตุ้นประชาชนปรับเปลี่ยนพฤติกรรม
พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี สั่งการให้หน่วยปฏิบัติ เช่น กระทรวงมหาดไทย กรมป้องกันและบรรเทาสาธารณภัย สํานักงานตํารวจแห่งชาติ กองทัพ ฯลฯ
วันนี้ (14 เมษายน 2560) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี สั่งการให้หน่วยปฏิบัติ เช่น กระทรวงมหาดไทย กรมป้องกันและบรรเทาสาธารณภัย สํานักงานตํารวจแห่งชาติ กองทัพ ฯลฯ ปรับวิธีการรวบรวมและรายงานข้อมูลการป้องกันและลดอุบัติเหตุช่วงเทศกาลสงกรานต์และเทศกาลอื่น ๆ แก่สาธารณชน โดยให้เน้นลงรายละเอียดให้ครบถ้วน จัดทําแบบฟอร์มสาเหตุของการเกิดอุบัติเหตุเปรียบเทียบกับสิ่งที่กฎหมายห้ามไว้ ไม่เน้นรายงานจํานวนการเกิดอุบัติเหตุ ผู้เสียชีวิตและบาดเจ็บในปีนี้เทียบกับปีก่อน เพราะไม่มีผลต่อการป้องกันแก้ไขปัญหาแต่อย่างใด
“ท่านนายกฯ ย้ําว่า ต้องบอกให้ประชาชนรู้ถึงต้นเหตุของอุบัติเหตุแต่ละครั้งว่าเกิดจากอะไร เช่น เมื่อรถโดยสารสาธารณะประสบอุบัติเหตุ
ผู้เสียชีวิตหรือผู้บาดเจ็บเป็นผู้ขับขี่หรือผู้โดยสาร คาดเข็มขัดนิรภัยหรือไม่ บรรทุกผู้โดยสารเกินกว่าที่กฎหมายกําหนดหรือไม่ รถยนต์ส่วนบุคคล มีการคาดเข็มขัดนิรภัยหรือไม่ ผู้เสียชีวิตหรือบาดเจ็บนั่งด้านหน้าหรือด้านหลัง ส่วนรถกระบะ มีการคาดเข็มขัดนิรภัยหรือไม่ ผู้เสียชีวิตหรือบาดเจ็บนั่งด้านหน้า บริเวณแคป หรือท้ายกระบะ เป็นต้น รวมทั้งบอกด้วยว่า เกิดจากสาเหตุเมาแล้วขับกี่ครั้ง ขับรถเร็วกี่ครั้ง ไม่สวมหมวกหรือเข็มขัดนิรภัยกี่ครั้ง โดยขอความร่วมมือไปยังมูลนิธิ องค์กร สถาบันการศึกษา และสํานักวิจัยต่าง ๆ ให้ร่วมกันรณรงค์ในลักษณะเดียวกันนี้ด้วย
ทุกฝ่ายจะต้องช่วยกันสร้างจิตสํานึกใหม่ให้แก่ประชาชนว่า ควรจะต้องปรับเปลี่ยนพฤติกรรมในการขับขี่รถอย่างไรเพื่อให้เกิดความปลอดภัย ไม่ใช่ให้ทราบเพียงตัวเลขที่เพิ่มขึ้นหรือลดลง เพราะเหตุการณ์ในวันนี้เกิดขึ้นไม่แตกต่างจากสิบปีก่อนที่มีแต่คนบาดเจ็บล้มตายวนเวียน
อยู่เช่นเดิม และประเทศไทยยังติดอันดับ 2 ของโลกที่เกิดอุบัติเหตุบนท้องถนนมากที่สุด หากเราไม่ช่วยกันแก้ไขก็ยากที่จะสําเร็จ”
นอกจากนี้ นายกรัฐมนตรียังได้กําชับให้เจ้าหน้าที่ตํารวจ ทหาร ฝ่ายปกครองที่ประจําอยู่ที่จุดตรวจต่าง ๆ ทั่วประเทศ หมั่นสํารวจตรวจสอบ
ทั้งรถ ผู้ขับขี่ และผู้โดยสารที่มีพฤติกรรมสุ่มเสี่ยงว่าจะเกิดอันตราย โดยต้องให้คําแนะนําตักเตือนเพื่อป้องกันอันตรายจากอุบัติเหตุ
ที่อาจเกิดขึ้นได้ ทั้งนี้ จากข้อมูลในช่วง 7 วันอันตราย ระหว่างวันที่ 11 – 17 เม.ย.60 ผ่านไป 2 วัน พบว่า การเมาแล้วขับ เป็นสาเหตุของการเกิดอุบัติเหตุมากที่สุด รองลงมาคือ ขับรถเร็ว โดยยานพาหนะที่เกิดอุบัติเหตุสูงสุดคือ รถจักรยานยนต์ ขณะเดียวกันเจ้าหน้าที่ยังพบด้วยว่า
ผู้ขับขี่ยังฝ่าฝืนไม่สวมหมวกกันน็อก ไม่คาดเข็มขัดนิรภัย ขับขี่รถโดยไม่มีใบอนุญาตเป็นจํานวนมาก
................................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีร่วมพิธีมหามงคลบำเพ็ญพระราชกุศล และเจริญพระพุทธมนต์ถวายพระพรชัยมงคล
วันศุกร์ที่ 23 สิงหาคม 2562
นายกรัฐมนตรีร่วมพิธีมหามงคลบําเพ็ญพระราชกุศล และเจริญพระพุทธมนต์ถวายพระพรชัยมงคล
นายกรัฐมนตรีร่วมพิธีมหามงคลบําเพ็ญพระราชกุศล และเจริญพระพุทธมนต์ถวายพระพรชัยมงคล
วันนี้ (22 สิงหาคม 2562) เวลา 18.00 น. ณ พระลานพระราชวังดุสิต พลเอก ประยุทธ์ จันทร์โอชา นายกรัฐมนตรี พร้อมด้วย รศ.นราพร จันทร์โอชา ภริยา และคณะรัฐมนตรีร่วมพิธีมหามงคลบําเพ็ญพระราชกุศลอุทิศถวายพระบาทสมเด็จพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และเจริญพระพุทธมนต์ถวายพระพรชัยมงคลพระบาทสมเด็จพระเจ้าอยู่หัว สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และสมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา12สิงหาคม2562
โดยมี สมเด็จพระอริยวงศาคตญาณ สมเด็จพระสังฆราช สกลมหาสังฆ ปริณายก เป็นประธานฝ่ายสงฆ์ และพระสงฆ์ จํานวน 191 รูป ร่วมบําเพ็ญพระราชกุศลอุทิศถวายพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และเจริญพระพุทธมนต์ถวายพระพรชัยมงคลพระบาทสมเด็จพระเจ้าอยู่หัว และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และสมเด็จพระนางเจ้าฯ พระบรมราชินี
ในการนี้ พระบาทสมเด็จพระเจ้าอยู่หัวทรงพระกรุณาโปรดเกล้าโปรดกระหม่อมให้อัญเชิญพระพุทธรูปศิลปะสมัยสุโขทัย ยุคกลาง (คลาสสิค) มาประดิษฐานเป็นพระประธานในพิธีมหามงคลดังกล่าว เพื่อให้ประชาชนได้สักการะอันจะเป็นมงคลแก่ชีวิต ประเทศชาติ และร่วมสืบสานพระราชปณิธาน “ธรรมราชินี” สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
รวมทั้ง ทรงพระกรุณาโปรดเกล้าโปรดกระหม่อมให้จัดพิมพ์หนังสือบทเจริญพระพุทธมนต์สําหรับพระราชทานแก่ผู้ที่มาร่วมสวดมนต์ในพิธีมหามงคลดังกล่าว และพระราชทานพระราชานุญาตให้เชิญภาพวาดฝีพระหัตถ์ อักษรพระปรมาภิไธย ว.ป.ร พระบรมฉายาลักษณ์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่ฉายกับสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ล้อมกรอบด้วยรูปหัวใจ ลายพระราชหัตถ์ “รักของแม่ สู่ผืนแผ่นดินไทย” และข้อความสืบสานพระราชปณิธาน “ธรรมราชินี” พิมพ์บนปกหนังสือบทเจริญพระพุทธมนต์ และภายในเล่มพิมพ์บทความ พระราชปณิธาน “ธรรมิกราชินี” ที่สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงมีพระราชศรัทธาอันมั่นคงแน่นแฟ้นในพระพุทธศาสนามานับแต่ทรงพระเยาว์ เมื่อทรงดํารงพระราชสถานะเป็นสมเด็จพระอัครมเหสีในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ก็ยิ่งทรงพระราชหฤทัยใส่ศึกษาและปฏิบัติตามหลักการแห่งพระพุทธธรรมมากยิ่งขึ้นโดยลําดับ
----------------------------------------------------
รัฐบาลไทย-ข่าวทำเนียบรัฐบาล-กสร. เตือนนายจ้างให้ลูกจ้างทำงานโดยไม่มีเวลาพัก มีความผิด
วันพฤหัสบดีที่ 28 มิถุนายน 2561
กสร. เตือนนายจ้างให้ลูกจ้างทํางานโดยไม่มีเวลาพัก มีความผิด
กรมสวัสดิการและคุ้มครองแรงงาน เตือนนายจ้างปฏิบัติตามกฎหมายคุ้มครองแรงงานจัดเวลาพักให้ลูกจ้างไม่น้อยกว่าวันละ 1 ชั่วโมง ฝ่าฝืนมีโทษปรับไม่เกิน 2 หมื่นบาท
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า กฎหมายคุ้มครองแรงงาน กําหนดให้นายจ้างจัดให้ลูกจ้างมีเวลาพักระหว่างทํางานไม่น้อยกว่าวันละ 1 ชั่วโมง หลังจากที่ลูกจ้างทํางานมาแล้วไม่เกิน 5 ชั่วโมงติดต่อกัน เพื่อให้ลูกจ้างได้ผ่อนคลายความเหน็ดเหนื่อย ความเครียดจากการทํางาน ป้องกันอันตรายที่อาจเกิดขึ้นจากความเหนื่อยล้าที่ต้องทํางานติดต่อกันนานเกินไป หรือมีเวลาทํากิจธุระส่วนตัว ทั้งนี้นายจ้างและลูกจ้างอาจตกลงกันล่วงหน้าแบ่งเวลาพักเป็นช่วงๆ ก็ได้ แต่รวมกันแล้วใน 1 วัน ต้องไม่น้อยกว่า 1 ชั่วโมง
นายอนันต์ชัย กล่าวเพิ่มเติมว่า กสร.จึงขอให้นายจ้างปฏิบัติให้ถูกต้องตามกฎหมาย หากฝ่าฝืนมีโทษปรับไม่เกิน 2 หมื่นบาท นายจ้าง ลูกจ้างที่มีข้อสงสัยหรือต้องการข้อมูลเพิ่มเติมสอบถามได้ที่ สํานักงานสวัสดิการและคุ้มครองแรงงานกรุงเทพมหานครพื้นที่ 1 ถึง 10 สํานักงานสวัสดิการและคุ้มครองแรงงานจังหวัดทุกจังหวัด หรือโทรศัพท์สายด่วน 1506 กด 3
รัฐบาลไทย-ข่าวทำเนียบรัฐบาล-นโยบายเร่งด่วนด้านวางรากฐานระบบเศรษฐกิจของประเทศ
วันจันทร์ที่ 5 สิงหาคม 2562
นโยบายเร่งด่วนด้านวางรากฐานระบบเศรษฐกิจของประเทศ
วันเสาร์ที่ 3 สิงหาคม 2562
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
นโยบายเร่งด่วนของรัฐบาลในการวางรากฐานระบบเศรษฐกิจของประเทศสู่อนาคต จะต่อยอดอุตสาหกรรมเป้าหมายและวางรากฐานการพัฒนาภายใต้แนวคิดเศรษฐกิจชีวภาพ เศรษฐกิจหมุนเวียน และเศรษฐกิจสีเขียว ดึงดูดการลงทุนของภาคเอกชนในเขตพัฒนาพิเศษภาคตะวันออก เขตเศรษฐกิจพิเศษ เมืองอัจฉริยะ และการลงทุนในโครงสร้างพื้นฐานที่ทันสมัย รวมทั้งวางรากฐานการพัฒนาเทคโนโลยีสื่อสารไร้สายในระบบ 5G เพิ่มโอกาสการเข้าถึงตลาดในประเทศและตลาดโลกผ่านแพลตฟอร์มพาณิชย์อิเล็กทรอนิกส์ ใช้ประโยชน์ของเทคโนโลยีสื่อสารสมัยใหม่ในการให้บริการสาธารณสุขและการศึกษาทางไกล การสร้างผู้ประกอบการและเกษตรกรอัจฉริยะ และขับเคลื่อนประเทศด้วยปัญญาประดิษฐ์ในอนาคต
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-อสม. ขอบคุณ รมต.สธ. ยันทำงานลงพื้นที่เชิงรุกเพื่อประชาชนสุขภาพดี
วันพฤหัสบดีที่ 25 มิถุนายน 2563
อสม. ขอบคุณ รมต.สธ. ยันทํางานลงพื้นที่เชิงรุกเพื่อประชาชนสุขภาพดี
รัฐมนตรีว่าการกระทรวงสาธารณสุข พบปะให้กําลังใจประธาน อสม.ทั่วประเทศ แนะลงพื้นที่เชิงรุกให้นักเรียนสวมหน้ากากผ้ารับเปิดเทอม ย้ําผู้ปกครองหากลูกหลานป่วยให้หยุดเรียนอยู่บ้าน พร้อมรับมอบช่อดอกไม้แสดงความขอบคุณค่าตอบแทนช่วงโควิด 19
รัฐมนตรีว่าการกระทรวงสาธารณสุข พบปะให้กําลังใจประธาน อสม.ทั่วประเทศ แนะลงพื้นที่เชิงรุกให้นักเรียนสวมหน้ากากผ้ารับเปิดเทอม ย้ําผู้ปกครองหากลูกหลานป่วยให้หยุดเรียนอยู่บ้าน พร้อมรับมอบช่อดอกไม้แสดงความขอบคุณค่าตอบแทนช่วงโควิด 19
(วันนี้ 25 มิถุนายน 2563) ที่กรมสนับสนุนบริการสุขภาพ กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข นพ.ธเรศ กรัษนัยรวิวงค์ อธิบดีกรมสนับสนุนบริการสุขภาพ และผู้บริหารให้สัมภาษณ์ภายหลังพบปะอาสาสมัครสาธารณสุขประจําหมู่บ้าน (อสม.) ทั่วประเทศกว่า 100 คน ในการประชุมเชิงปฏิบัติการโครงการเสริมสร้างความร่วมมือเครือข่ายสุขภาพภาคประชาชน ในการขับเคลื่อน ตําบลวิถีชีวิตใหม่ ปลอดภัยจากโควิด 19 โดยผู้แทน อสม. ได้มอบช่อดอกไม้แสดงความขอบคุณแก่รองนายกรัฐมนตรีและรัฐมนตรีว่าการกระทรวงสาธารณสุข และรัฐมนตรีช่วยว่าการกระทรวงสาธารณสุข ในการผลักดันให้เพิ่มค่าตอบแทนช่วงสถานการณ์โควิด 19 คนละ 500 บาท เป็นเวลา 19 เดือน (มีนาคม 2563 -กันยายน 2564)
นายอนุทิน ให้สัมภาษณ์ว่า วันนี้ขอขอบคุณ อสม.ที่เสียสละเพื่อประโยชน์ของประชาชน ทําหน้าที่เคาะประตูบ้านให้ความรู้ ค้นหากลุ่มเสี่ยง โดยเฉพาะอย่างยิ่งวันที่ทั่วโลกเผชิญกับโรคติดเชื้อไวรัสโคโรนา 2019 (โควิด 19) กระทรวงสาธารณสุขของประเทศไทยสามารถควบคุมและรองรับสถานการณ์ได้เป็นอย่างดี ความสําเร็จนี้มาจาก แพทย์ พยาบาล เจ้าหน้าที่สาธารณสุข โดยเฉพาะ อสม.ในการเข้าถึงชุมชน เป็นที่ยอมรับชื่นชม และเป็นแบบอย่างแก่นานาประเทศ ถึงวันนี้ประเทศไทยไม่มีการติดเชื้อในประเทศเข้าวันที่ 31 แล้ว เราก็ยังประมาทไม่ได้
นายอนุทิน กล่าวต่อว่า สิ่งสําคัญที่สุดที่จะควบคุมสถานการณ์การแพร่ระบาดเชื้อโควิด19 ได้เป็นอย่างดี คือ ความร่วมมือของประชาชน โดยเฉพาะมาตรการผ่อนคลายระยะที่ 4 ในวันที่ 1 กรกฎาคมนี้ จะมีการอนุญาตให้ สถานศึกษาทั่วประเทศเปิดภาคเรียนได้ สิ่งที่น่ากังวลคือการอยู่รวมกันของเด็กนักเรียนจํานวนมาก การสวม หน้ากากผ้าจึงเป็นปราการด่านสําคัญในการป้องกันตนเองให้ปลอดภัยจากเชื้อโควิด 19 ได้ และไม่เป็นการเพิ่มปริมาณขยะ ดังนั้นขอให้ อสม. ลงพื้นที่เชิงรุกย้ําสถานศึกษาและนักเรียนสวมหน้ากากผ้า พร้อมแนะนําผู้ปกครอง ในพื้นที่หากพบว่าลูกหลานมีอาการป่วย ขอให้หยุดเรียนอยู่บ้านสังเกตอาการ หรือไปพบแพทย์ เพราะหากมีการแพร่กระจายเชื้อจะทําให้การควบคุมการแพร่ระบาดเป็นไปได้ยากขึ้น
“ขอส่งกําลังใจให้พี่น้อง อสม. ให้มีกําลังใจที่ดี อย่าเพิ่งท้อแท้ เชื่อมั่นว่า อสม.ทุกท่านจะสามารถช่วยชุมชนและประเทศชาติให้ปลอดภัยจากเชื้อโควิด 19 ได้ จนกว่าจะมีวัคซีน”
******************************* 25 มิถุนายน 2563
******************************************
รัฐบาลไทย-ข่าวทำเนียบรัฐบาล- มหาดไทยนำร่องเปิดตัวโครงการ “บวร” โมเดลต้นแบบของการใช้น้ำอย่างรู้คุณค่า
วันศุกร์ที่ 29 มิถุนายน 2561
มหาดไทยนําร่องเปิดตัวโครงการ “บวร” โมเดลต้นแบบของการใช้น้ําอย่างรู้คุณค่า
มหาดไทยนําร่องเปิดตัวโครงการ “บวร” โมเดลต้นแบบของการใช้น้ําอย่างรู้คุณค่า
วันนี้ (29 มิ.ย.2561) เวลา 09.30น. ณ ลานอเนกประสงค์ ศาลาว่าการกระทรวงมหาดไทยนายสุธี มากบุญ รัฐมนตรีช่วยว่าการกระทรวงมหาดไทยเป็นประธานพิธีเปิดโครงการ “บวร (บ้าน วัด โรงเรียน)จุดเริ่มต้นแห่งการพัฒนาอย่างยั่งยืน” โดยมีนายปริญญา ยมะสมิต ผู้ว่าการประปานครหลวงและเจ้าหน้าที่จากหน่วยงานภาครัฐ วัด และสถาบันการศึกษา
รวม 4 แห่ง ได้แก่ กระทรวงมหาดไทย วัดราชบพิธสถิตมหาสีมาราม ราชวรวิหาร โรงเรียนวัดราชบพิธ และกรมป้องกันบรรเทาสาธารณภัยเข้าร่วมในพิธี ซึ่งเป็นโครงการที่การประปานครหลวง (กปน.) จัดขึ้นเพื่อส่งเสริมการใช้น้ําอย่างรู้คุณค่าร่วมอนุรักษ์ทรัพยากรน้ําและสิ่งแวดล้อมอย่างยั่งยืน และได้มีการนําก๊อกประหยัดน้ํามาติดตั้งที่กระทรวงมหาดไทยเพื่อทดแทนก๊อกน้ําแบบเดิม ซึ่งคาดว่าจะสามารถลดปริมาณการใช้น้ําประปาลงได้ไม่น้อยกว่า 10 %
นายสุธี มากบุญได้กล่าวขอบคุณการประปานครหลวง และหน่วยงานพันธมิตรที่ได้จัดทําโครงการ “บวร” ขึ้น ซึ่งถือเป็นโครงการรณรงค์เพื่อให้พี่น้องประชาชนใช้น้ําอย่างรู้คุณค่า รวมถึงการอนุรักษ์ทรัพยากรน้ําและสิ่งแวดล้อมลดการสูญเสียน้ํา และรู้จักเลือกใช้อุปกรณ์ที่ประหยัดน้ําและเป็นมิตรต่อสิ่งแวดล้อม อันจะเป็นต้นแบบที่ดีแก่สังคมไทยต่อไปพร้อมขอความร่วมมือจากหน่วยงานพันธมิตรให้ช่วยส่งเสริมให้ประชาชนมีการปรับเปลี่ยนพฤติกรรม การใช้น้ําในชีวิตประจําวัน อย่างเป็นรูปประธรรม เพื่อเป็นประโยชน์ต่อการอนุรักษ์ทรัพยากรน้ําและสิ่งแวดล้อม สังคมและชุมชนอย่างยั่งยืน
นายปริญญา ยมะสมิตเปิดเผยว่า การประปานครหลวงในฐานะรัฐวิสาหกิจที่มีภารกิจในการผลิต จัดส่งและจําหน่ายน้ําประปาที่มีคุณภาพ ได้จัดทําโครงการการรณรงค์เกี่ยวกับการใช้น้ําอย่างรู้คุณค่ามาอย่างต่อเนื่อง สําหรับโครงการ “บวร” นอกจากจะมีการเปลี่ยนก๊อกประหยัดน้ําแล้ว การประปานครหลวง ได้รณรงค์ให้ความรู้เรื่องการใช้น้ําอย่างรู้คุณค่าอีกหลายกิจกรรม อาทิ วิธีสังเกตท่อแตกรั่วภายในบ้าน การเลือกใช้อุปกรณ์และสุขภัณฑ์รุ่นประหยัดน้ํา การแจ้งเหตุขัดข้องผ่านแอปพลิเคชันMWA onMobile“แอปฯ ของคนเมือง ครบทุกเรื่องน้ําประปา” โครงการ 3R(Reduce Reuse Recycle) ใช้น้อย ใช้ซ้ํา นํากลับมาใช้ใหม่ รวมทั้งลดละเลิกการใช้ผลิตภัณฑ์ที่ทําจากพลาสติก นอกจากนี้ยังเชิญชวน บุคลากรของ 4 หน่วยงาน เข้าร่วมโครงการฝึกอบรมวิชาชีพช่างประปาเพื่อประชาชน โดยไม่เสียค่าใช้จ่าย เพื่อเสริมสร้างความรู้วิชาชีพช่างและการบํารุงรักษางานประปาเบื้องต้น ซึ่งจะนําไปสู่การปรับเปลี่ยนพฤติกรรมการใช้น้ําอย่างรู้คุณค่าในชีวิตประจําวันอย่างเป็นรูปธรรมและเกิดผลในการอนุรักษ์ทรัพยากรน้ําและสิ่งแวดล้อมอย่างต่อเนื่อง เพื่อให้ประชาชนได้มีน้ําประปาที่สะอาด ปลอดภัย ใช้ในอนาคตอย่างพอเพียงและยั่งยืน
รัฐบาลไทย-ข่าวทำเนียบรัฐบาล-กระทรวงเกษตรฯ เปิด “ตลาดเกษตรอินทรีย์”Organic Market มุ่งคัดสรรสินค้าเกษตรคุณภาพปลอดภัย
วันจันทร์ที่ 27 มีนาคม 2560
กระทรวงเกษตรฯ เปิด “ตลาดเกษตรอินทรีย์”Organic Market มุ่งคัดสรรสินค้าเกษตรคุณภาพปลอดภัย
กระทรวงเกษตรฯ เปิด “ตลาดเกษตรอินทรีย์”Organic Market มุ่งคัดสรรสินค้าเกษตรคุณภาพปลอดภัย/เกษตรอินทรีย์ ที่ได้มาตรฐาน มาจําหน่ายโดยเกษตรกร กว่า 50 ราย ระหว่างวันที่ 26 มี.ค. – 9 เม.ย. 60 ณ อ.ต.ก. ย่านพหลโยธิน
นางสาวชุติมา บุณยประภัศร รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเปิดงาน “ตลาดเกษตรอินทรีย์” Organic Market ณ ตลาด อ.ต.ก. ย่านพหลโยธิน ว่า กระทรวงเกษตรและสหกรณ์ ได้กําหนดให้ปี 2560 เป็นปีแห่งการยกระดับคุณภาพมาตรฐานสินค้าเกษตรสู่ความยั่งยืน และต้องการให้ อ.ต.ก. เป็นตลาดสินค้าเกษตรอินทรีย์ที่มีคุณภาพและมาตรฐานสูง อีกทั้ง ยังเพื่อเพิ่มความเชื่อมั่นด้านการกระจายสินค้าเกษตรคุณภาพ ให้กับเกษตรกรผู้ปลูกสินค้าเกษตรอินทรีย์ จึงได้มอบหมายให้ องค์การตลาดเพื่อเกษตรกร (อ.ต.ก.) จัดพื้นที่สําหรับเกษตรกร เพื่อจําหน่ายสินค้าโดยเกษตรกร สถาบันเกษตรกร ผู้ประกอบการด้านการเกษตร ในขณะเดียวกันผู้บริโภคก็จะมีสถานที่ซื้อสินค้าเกษตรอินทรีย์หรือสินค้าปลอดภัยที่ได้มาตรฐาน มีตรารับรองจากกระทรวงเกษตรและสหกรณ์ และหน่วยรับรองต่าง ๆ ทั้งในประเทศและต่างประเทศ นอกจากนี้ ยังเป็นศูนย์กลางในการกระจายสินค้าเกษตรอินทรีย์ โดยดําเนินการจัดจําหน่ายทั้งแบบปลีกและแบบส่งในประเทศและต่างประเทศ โดยจะพัฒนาให้เป็นตลาดเกษตรอินทรีย์ถาวรต่อไป
นอกจากนี้ ยังได้จัดกิจกรรมส่งเสริมและจําหน่ายสินค้าเกษตรอินทรีย์และอาหารปลอดภัยอย่างต่อเนื่อง โดยได้กําหนดให้สัปดาห์แรกของเดือนเมษายน 2560 เป็นสัปดาห์แห่งการเข้มงวดเรื่องความปลอดภัยด้านอาหาร เน้นการดําเนินงานตั้งแต่ต้นทางถึงปลายทาง และสามารถตรวจสอบย้อนกลับได้
ทั้งนี้ เกษตรอินทรีย์ไทยในปี 2559 ได้ขยายตัวต่อเนื่อง โดยในปี 2558 มีการขยายตัวสูงถึง 12% ปัจจุบันประเทศไทยมีพื้นที่การผลิตเกษตรอินทรีย์ ประมาณ 3 แสนไร่ ซึ่งส่วนใหญ่จะเป็นข้าวและพืชผัก และตั้งเป้าหมายว่าในปี 2560 นี้จะขยายพื้นที่เพาะปลูกเกษตรอินทรีย์อีกอย่างน้อย 15% และจะมีโครงการต่าง ๆ ได้แก่ โครงการเกษตรแปลงใหญ่ โดยจะเร่งดําเนินการให้แล้วเสร็จภายในเดือนเมษายนนี้ ซึ่งนายกรัฐมนตรีได้เห็นชอบในหลักการในการดําเนินการเรื่องนาข้าวอินทรีย์แปลงใหญ่ด้วย ซึ่งมีความต้องการจากต่างประเทศเป็นจํานวนมาก
ด้าน นายกมลวิศว์ แก้วแฝก ผู้อํานวยการองค์การตลาดเพื่อเกษตรกร (อ.ต.ก.) กล่าวเพิ่มเติมว่า องค์การตลาดเพื่อเกษตรกร (อ.ต.ก.) เป็นรัฐวิสาหกิจในสังกัดกระทรวงเกษตรและสหกรณ์ มีหน้าที่ในการจัดตั้งตลาดเพื่อให้เป็นแหล่งกลางในการซื้อขายผลิตผลหรือผลิตภัณฑ์ทางการเกษตรและสินค้าอื่นๆ พร้อมทั้งส่งเสริมและสนับสนุนให้เกษตรกรและสถาบันเกษตรกรนําผลิตผล หรือผลิตภัณฑ์ทางการเกษตรและสินค้าอุตสาหกรรมในครัวเรือนมาจัดจําหน่ายโดยตรง โดยไม่ผ่านพ่อค้าคนกลาง จึงได้จัดสรรพื้นที่กว่า 400 ตารางเมตร เปิด “ตลาดเกษตรอินทรีย์” Organic Market ขึ้น โดยได้คัดสรรสินค้าเกษตรคุณภาพปลอดภัย/เกษตรอินทรีย์ ที่ได้มาตรฐาน มาจําหน่ายโดยเกษตรกร กว่า 50 ราย อาทิ ข้าวหลากหลายสายพันธุ์ ไข่ไก่ออร์แกนิค ผักพื้นบ้าน ผลไม้สด/แปรรูป และเห็ดแครง อ.ต.ก. โดยจัดขึ้นระหว่างวันที่ 26 มีนาคม – 9 เมษายน 2560 ณ อ.ต.ก. ย่านพหลโยธิน (บริเวณข้างธนาคารกรุงไทย)
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-สำนักงานสลากฯ ยืนยันการประกาศผลรางวัลที่ 1 งวด 16 ธันวาคม 2561 ถูกต้อง
วันจันทร์ที่ 17 ธันวาคม 2561
สํานักงานสลากฯ ยืนยันการประกาศผลรางวัลที่ 1 งวด 16 ธันวาคม 2561 ถูกต้อง
ตามที่มีกระแสข่าวในสื่อสังคมออนไลน์เกี่ยวกับประกาศผลรางวัลที่ 1 งวดวันที่ 16 ธันวาคม 2561 นั้น
นายธนวรรธน์ พลวิชัย กรรมการและโฆษกคณะกรรมการสลากกินแบ่งรัฐบาล ขอยืนยันว่า การประกาศผลรางวัลสลากกินแบ่งรัฐบาล งวดวันที่ 16 ธันวาคม 2561 เป็นไปตามกระบวนการในการออกรางวัล ตามที่ได้รับการรับรองมาตรฐานสากล ISO9001 : 2015 ทุกขั้นตอน โดยในการออกรางวัลทุกครั้ง จะมีกรรมการซึ่งเป็นผู้ทรงคุณวุฒิซึ่งสํานักงานเชิญมาจากหน่วยงานต่าง ๆ ร่วมเป็นสักขีพยานในการออกรางวัล อยู่ด้านล่างบริเวณด้านหน้าของเวที ในขณะที่ทําการออกรางวัลที่ 1 พนักงานหมุนได้แสดงหมายเลขที่ออกรางวัล หมายเลข 6 ในหลักสิบ รายละเอียดของภาพการแสดงหมายเลขรางวัลที่ 1 ปรากฎตามที่ได้มีการถ่ายทอดสดการออกรางวัลทางสถานีโทรทัศน์กองทัพบกช่อง 5 สถานีโทรทัศน์ไทยรัฐทีวี สถานีข่าวปริงส์นิวส์ ตลอดจนไลน์ทูเดย์ และผู้ประกาศผลรางวัล ซึ่งนั่งอยู่ด้านล่างของเวที ได้ประกาศผลรางวัลที่ 1 และมีการประกาศทวนหมายเลขที่ออกรางวัลที่ 1 อีก 2 ครั้ง รวมทั้งมีการพิมพ์หมายเลขที่ถูกรางวัลขึ้นแสงที่หน้าจอโทรทัศน์ในการถ่ายทอดสด ซึ่งการดําเนินการดังกล่าว เป็นไปด้วยความเรียบร้อยตามกระบวนการทุกประการ เช่นเดียวกับการออกรางวัลสลากกินแบ่งรัฐบาล ทุกครั้งที่ผ่านมา ท่ามกลางคณะกรรมการออกรางวัลสลากกินแบ่งรัฐบาล ประชาชนและสื่อมวลชน ที่เข้าชมการออกรางวัล โดยไม่มีการโต้แย้งว่าการประกาศผลรางวัลดังกล่าวมีความผิดพลาดแต่อย่างใด ซึ่งสะท้อนว่ากระบวนการเป็นไปตามขั้นตอนทุกประการ
สําหรับข้อสังเกต เกี่ยวกับลูกบอลหมายเลข 6 และหมายเลข 9 ที่อยู่ในกระแสข่าวนั้น ทั้ง 2 หมายเลขจะมีเส้นใต้กํากับไว้ เพื่อให้เห็นได้ชัดเจน ดังนี้ 6 และ 9 เมื่อพนักหมุนแสดงหมายเลข ผู้ประกาศผลรางวัลจะมองเห็นเส้นใต้ที่กํากับอยู่ ทําให้ประกาศผลได้อย่างถูกต้อง ในขณะที่ภาพที่มีการนําเสนอเผยแพร่ในสื่อสังคมออนไลน์นั้น เป็นภาพขณะที่พนักงานหมุนวางลูกบอลหมายเลข 6 บนตลับลูกบอล เพื่อพักไว้ก่อนจะทําการเก็บอุปกรณ์ ทําให้มองเห็นเส้นที่ขีดแสดงสัญลักษณ์เลข 6 ไม่ชัดเจน ซึ่งขั้นตอนนี้ เป็นขั้นตอนสุดท้ายก่อนจะทําการเก็บอุปกรณ์ออกรางวัลบรรจุหีบเพื่อเก็บรักษาไว้ในห้องมั่นคงต่อไป โฆษกคณะกรรมการสลากกินแบ่งรัฐบาล กล่าวในตอนท้าย.
รัฐบาลไทย-ข่าวทำเนียบรัฐบาล-นายกรัฐมนตรีหารือทวิภาคีรัสเซีย ระหว่างการประชุม BRICS
วันพุธที่ 6 กันยายน 2560
นายกรัฐมนตรีหารือทวิภาคีรัสเซีย ระหว่างการประชุม BRICS
นายกรัฐมนตรีหารือทวิภาคีรัสเซีย ระหว่างการประชุม BRICS
วันนี้ (5 ก.ย. 60) เวลาประมาณ 12.40 น. พลเอก ประยุทธ์ จันทร์โอชา พบหารือทวิภาคีกับนายวลาดิมีร์ ปูติน ประธานาธิบดีแห่งสหพันธรัฐรัสเซีย ณ โรงแรม Conference Hall Hotel
พลโท วีรชน สุคนธปฏิภาค รองโฆษกประจําสํานักนายกรัฐมนตรี สรุปสาระสําคัญของการสนทนา ดังนี้
นายกรัฐมนตรีได้ย้ําคําเชิญประธานาธิบดีเยือนไทยอย่างเป็นทางการในปีหน้า โดยผู้นําทั้งสองกล่าวยินดีที่การจัดกิจกรรมเพื่อฉลองครบรอบ 120 ปี การสถาปนาความสัมพันธ์ทางการทูต ประสบความสําเร็จและได้รับความสนใจเป็นอย่างมากจากประชาชนของทั้งสองประเทศ ซึ่งนายกรัฐมนตรียังได้ ย้ําถึงความสําคัญของความสัมพันธ์ระหว่างสองประเทศ โดยเฉพาะภายหลังจากการเยือนรัสเซียอย่างเป็นทางการ ซึ่งนายกรัฐมนตรีได้ติดตามผลการเยือนอย่างใกล้ชิด โดยเฉพาะประเด็นที่ทั้งสองฝ่ายเห้นพ้องกันตั้งเป้าหมาย มูลค่าการค้าให้เพิ่มขึ้นเป็น 5 เท่า ภายใน 5 ปี ซึ่งนายกรัฐมนตรีเห็นว่า การผลักดันความร่วมมือด้านการค้า การลงทุน สามารถดําเนินได้หลายทาง เช่น การสนับสนุนการลงทุน การเพิ่มการซื้อสินค้าระหว่างกัน เป็นต้น
ทั้งสองฝ่ายยังได้จัดตั้งคณะ ทํางานไทย-รัสเซีย เพื่อพัฒนาความร่วมมือด้านการค้าและการลงทุนโครงการ EEC ซึ่งนายกรัฐมนตรีกล่าวเชิญ ภาคเอกชนรัสเซียเข้ามาลงทุนในไทย ในสาขาที่ฝ่ายรัสเซียมีความเชี่ยวชาญ
นอกจากนี้ ไทยหวังว่ารัสเซียจะพิจารณาจัดตั้งศูนย์ซ่อมบํารุงอากาศยานในประเทศไทย เพื่อกระชับความร่วมมือ ในด้านการถ่ายทอดเทคโนโลยีระหว่างกัน ทั้งในเชิงการทหารและเชิงพาณิชย์
*******************************
รัฐบาลไทย-ข่าวทำเนียบรัฐบาล-​จ่ายเพียง 432 บาท ก็เป็นผู้ประกันตนในระบบได้
วันศุกร์ที่ 19 กรกฎาคม 2562
​จ่ายเพียง 432 บาท ก็เป็นผู้ประกันตนในระบบได้
จ่ายเพียง 432 บาท ก็เป็นผู้ประกันตนในระบบได้
กระทรวงแรงงานโดยสํานักงานประกันสังคมในฐานะที่ดูแลสิทธิประโยชน์และคุ้มครองลูกจ้าง แม้ว่าจะออกจากงานไปแล้ว ซึ่งเราจะเรียกลูกจ้างกลุ่มนี้ว่า “ผู้ประกันตนภาคสมัครใจมาตรา 39”
สําหรับคุณสมบัติของผู้ที่จะสมัครเข้าเป็นผู้ประกันตน มาตรา 39 ตาม พ.ร.บ. ประกันสังคม ได้นั้น จะต้องเคยเป็นผู้ประกันตนตามมาตรา 33 หรือผู้ประกันตนภาคบังคับที่ทํางานในสถานประกอบการมาแล้วไม่ต่ํากว่า 12 เดือน และออกจากงานไม่เกิน 6 เดือน
หากได้รับการอนุมัติให้เป็นผู้ประกันตนมาตรา 39 แล้ว จะได้รับสิทธิประโยชน์และความคุ้มครองจากสํานักงานประกันสังคมใน 6 กรณี คือ
1. กรณีเจ็บป่วย
2. ทุพพลภาพ
3. คลอดบุตร
4. สงเคราะห์บุตร
5. ชราภาพ (บําเหน็จหรือบํานาญชราภาพ)
6. เสียชีวิต
โดยผู้ประกันตนจะต้องชําระเงินสมทบเดือนละ 432 บาท ภายในวันที่ 15 ของเดือนถัดไป นับตั้งแต่วันที่ได้รับอนุมัติให้กลับเป็นผู้ประกันตน โดยสามารถชําระเงินได้หลายช่องทาง ดังนี้
1. จ่ายด้วยเงินสด ณ สํานักงานประกันสังคมทั่วประเทศ หรือผ่านเคาน์เตอร์ธนาคารกรุงศรีอยุธยา ธนาคารกรุงไทย และธนาคารธนชาต
2. ชําระเงินผ่านเคาน์เตอร์เซอร์วิส (7 - Eleven) ที่ทําการไปรษณีย์ เซ็นเพย์ บิ๊กซี และเทสโก้ โลตัส
3. หักบัญชีเงินฝากธนาคาร 7 แห่ง ได้แก่ ธนาคารกรุงศรีอยุธยา ธนาคารธนชาต ธนาคารกรุงไทย ธนาคารกสิกรไทย ธนาคารทหารไทย ธนาคารไทยพาณิชย์ และธนาคารกรุงเทพ
วิธีการสมัคร ทําได้ง่าย ๆ เพียงนําบัตรประชาชนใบเดียวไปติดต่อที่สํานักงานประกันสังคมกรุงเทพมหานครพื้นที่ ทั้ง 12 แห่ง หรือสํานักงานประกันสังคมจังหวัด/สาขา ที่สะดวก
สําหรับข้อแนะนําเมื่อท่านได้รับอนุมัติให้เป็นผู้ประกันตนมาตรา 39 แล้ว ควรนําส่งเงินสมทบอย่างต่อเนื่อง หากขาดส่งเงินสมทบ 3 เดือนติดต่อกัน หรือภายในระยะเวลา 12 เดือน ส่งเงินสมทบไม่ครบ 9 เดือน จะสิ้นสภาพการเป็นผู้ประกันตน หมดโอกาสได้รับสิทธิประโยชน์และความคุ้มครองจากภาครัฐ
ผู้สนใจสอบถามข้อมูลได้ที่สายด่วน 1506 ตลอด 24 ชั่วโมง หรือที่สํานักงานประกันสังคมกรุงเทพมหานครพื้นที่ ทั้ง 12 แห่ง สํานักงานประกันสังคมจังหวัด/สาขา ทั่วประเทศ
​----------------------
ภาพ / ข่าว : กลุ่มสื่อสารเชิงกลยุทธ์ สํานักโฆษก สํานักเลขาธิการนายกรัฐมนตรี